b'\n_START_ARTICLE_\nAmpero d\xc4\x97snis\n_START_PARAGRAPH_\nAmpero d\xc4\x97snis \xe2\x80\x93 vienas svarbiausi\xc5\xb3 elektromagnetizmo d\xc4\x97sni\xc5\xb3, naudojamas bet kokios formos laidininko kuriamo magnetinio lauko indukcijai apskai\xc4\x8diuoti:_NEWLINE_\\oint_L\\vec{B}\\mbox{d}\\vec{l}=\\mu_0\\sum_iI_i_NEWLINE_Kartais \xc5\xa1is d\xc4\x97snis taip pat vadinamas magnetin\xc4\x97s indukcijos cirkuliacijos teorema.\n_START_SECTION_\nTiesaus plono laidininko magnetin\xc4\x97 indukcija\n_START_PARAGRAPH_\nU\xc5\xbedaru kont\xc5\xabru L\\; pasirenkamas R\\; spindulio apskritimas. Tada pagal Ampero d\xc4\x97sn\xc4\xaf galima u\xc5\xbera\xc5\xa1yti:_NEWLINE_\\begin{align}\\oint_LB\\mbox{d}l&=\\mu_0I\\\\_NEWLINE_B\\oint_L\\mbox{d}l&=\\mu_0I\\\\_NEWLINE_B\\cdot2\\pi{R}&=\\mu_0I\\\\_NEWLINE_B&=\\frac{\\mu_0I}{2\\pi{R}}\\end{align}\n_START_SECTION_\nSolenoido magnetin\xc4\x97 indukcija\n_START_PARAGRAPH_\nLaikoma, kad solenoid\xc4\x85 sudaro apvijos, priglaustos viena prie kitos, bet ne i\xc5\xa1tisinis spirale susuktas laidas. U\xc5\xbedaru kont\xc5\xabru L\\; pasirenkamas sta\xc4\x8diakampis ABCD, kaip parodyta br\xc4\x97\xc5\xbeinyje. \xc5\xa0is kont\xc5\xabras apima N apvij\xc5\xb3 ir kiekviena j\xc5\xb3 teka stiprio I srov\xc4\x97, taigi sumin\xc4\x97 srov\xc4\x97 lygi NI. Tada pagal Ampero d\xc4\x97sn\xc4\xaf galima u\xc5\xbera\xc5\xa1yti:_NEWLINE_\\begin{align}&\\oint_LB\\mbox{d}l=\\mu_0NI\\\\_NEWLINE_&\\int_{AB}B\\mbox{d}l+\\int_{BC}B\\mbox{d}l+\\int_{CD}B\\mbox{d}l+\\int_{DA}B\\mbox{d}l=\\mu_0NI\\\\_NEWLINE_&\\int_{BC}B\\mbox{d}l=\\mu_0NI\\\\_NEWLINE_&B\\cdot{l}=\\mu_0NI\\\\_NEWLINE_&B=\\frac{\\mu_0NI}{l}=\\mu_0In\\end{align}_NEWLINE__NEWLINE_kur n\\; \xe2\x80\x93 solenoido apvij\xc5\xb3 skai\xc4\x8dius ilgio vienete_NEWLINE_Pastaba: \xc5\xa1i formul\xc4\x97 rodo, kad ilgos rit\xc4\x97s dalyse, esan\xc4\x8diose toli nuo jos gal\xc5\xb3, magnetin\xc4\x97 indukcija nekinta einant i\xc5\xa1ilgai rit\xc4\x97s. Sud\xc4\x97tingesni skai\xc4\x8diavimai rodo, kad indukcija tose dalyse nekinta ir einant skersai rit\xc4\x97s. Vadinasi, \xc5\xa1iose dalyse sukuriamas vienalytis magnetinis laukas._NEWLINE__NEWLINE_\xc5\xa0ias formules taip pat galima gauti ir naudojantis Bio-Savaro d\xc4\x97sniu, kuris taip pat naudojamas bet kokios formos laidininko kuriamo magnetinio lauko indukcijai nustatyti.'